Γεγονότα Μαΐου 2025

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν το μήνα  Μάιο του 2025, συνοδευόμενα από τις πηγές μέσω των οποίων μεταδόθηκαν.

## 1 Μαΐου
**Πόλεμος και επιθέσεις**
*Συριακός εμφύλιος πόλεμος
**Το Συριακό Παρατηρητήριο Ανθρωπίνων Δικαιωμάτων αναφέρει ότι εννέα εξωδικαστικές εκτελέσεις πραγματοποιήθηκαν κατά μελών της κοινότητας των Σύριων Δρούζων εν μέσω ξεσπάσματος σεκταριστικών συγκρούσεων. Ο πνευματικός ηγέτης των Σύριων Δρούζων, Σεΐχης Χικμάτ αλ-Χίτζρι, χαρακτηρίζει τις εκτελέσεις ως μέρος μιας "γενοκτονικής εκστρατείας". (Arab News) (SOHR)

**Καταστροφές και δυστυχήματα**
*Τουλάχιστον δέκα άνθρωποι σκοτώνονται και 37 άλλοι τραυματίζονται σε πολλαπλή σύγκρουση οχημάτων στον σταθμό διοδίων αυτοκινητόδρομου στην Πόλη Ταρλάκ στις Φιλιππίνες. (GMA Integrated News) (''Philippine Daily Inquirer'')

**Υγεία και περιβάλλον**
*Ο γηραιότερος εν ζωή άνθρωπος στον κόσμο, η Βραζιλιάνα μοναχή αδελφή Ινά Κανάμπαρο Λούκας, πεθαίνει σε ηλικία 116 ετών και 326 ημερών. Η νέα γηραιότερη εν ζωή είναι η Βρετανίδα υπεραιωνόβια Έθελ Κάτερχαμ, η οποία είναι το τελευταίο εν ζωή άτομο γεννημένο τη δεκαετία του 1900, το τελευταίο ζωντανό πρόσωπο που έζησε επί βασιλείας Εδουάρδου Ζ΄ και η γηραιότερη Βρετανίδα όλων των εποχών. (BBC News) (''The Telegraph'')

**Νόμος και έγκλημα**
*Η Εισαγγελία της Νότιας Κορέας απαγγέλλει κατηγορίες κατά του πρώην προέδρου Γιουν Σοκ-γιολ για κατάχρηση εξουσίας, έπειτα από την επιβολή στρατιωτικού νόμου τον Δεκέμβριο του 2024. (DW)
*Μετά το σκάνδαλο Signalgate, οι Μάικ Ουόλτς και Άλεξ Νέλσον Γουόνγκ παραιτούνται από αύμβουλος και αναπληρωτής σύμβουλος εθνικής ασφάλειας αντίστοιχα, σηματοδοτώντας τις πρώτες παραιτήσεις κατά τη δεύτερη θητεία του Τραμπ. Ο πρόεδρος των ΗΠΑ Ντόναλντ Τραμπ στη συνέχεια προτείνει τον Ουόλτς ως πρέσβη των ΗΠΑ στα Ηνωμένα Έθνη. (CBS News)
*Ο Κενυάτης βουλευτής Τσαρλς Ονγόντο Ουέρε δολοφονείται στο Ναϊρόμπι από αγνώστους οπλοφόρους με μοτοσικλέτα, σε μια προφανή δολοφονία. (BBC News)

**Πολιτική και εκλογές**
*Προεδρικές εκλογές στη Νότια Κορέα 2025
**Ο αναπληρωτής πρόεδρος της Νότιας Κορέας Χαν Ντακ-σου παραιτείται, δείχνοντας πρόθεση να συμμετάσχει στις επερχόμενες προεδρικές εκλογές. (Yonhap)
**Ο υπουργός Οικονομικών Τσόι Σανγκ-μοκ, επόμενος στη σειρά διαδοχής για την προεδρία, παραιτείται λίγες ώρες αργότερα. (Yonhap)
*Τοπικές εκλογές Ηνωμένου Βασιλείου 2025
**Το Ηνωμένο Βασίλειο διεξάγει τοπικές εκλογές, καθώς και μια εκλογή αντικατάστασης για την περιφέρεια Ράνκορν και Χέλσμπι. (BBC News)

**Αθλητισμός**
*Η Ποδοσφαιρική Ομοσπονδία της Αγγλίας απαγορεύει στις τρανς γυναίκες να αγωνίζονται στο γυναικείο ποδόσφαιρο στην Αγγλία από την 1η Ιουνίου, έπειτα από αλλαγή στα κριτήρια επιλεξιμότητας. (BBC Sport)

## 2 Μαΐου
**Οικονομία και επιχειρήσεις**  
*Δασμοί στη δεύτερη διακυβέρνηση Τραμπ  
**Ένα παραθυράκι που έδινε προτεραιότητα στον κανόνα de minimis καταργήθηκε από την κυβέρνηση Τραμπ, επιβάλλοντας ουσιαστικά τον δασμό 145% του Τραμπ στις εισαγωγές από την Κίνα. Ηλεκτρονικά καταστήματα όπως τα Shein και Temu προσαρμόζουν τις τιμές τους αναλόγως, καθώς η Temu ανακοίνωσε παύση αποστολών προς τις Ηνωμένες Πολιτείες. (The New York Times) (BBC)

**Καταστροφές και δυστυχήματα**
*Επτά άνθρωποι, συμπεριλαμβανομένων έξι ξένων υπηκόων, σκοτώνονται και τουλάχιστον δεκαέξι άλλοι τραυματίζονται, ορισμένοι σοβαρά, όταν ένα φορτηγό και ένα βαν συγκρούονται και πιάνονται φωτιά στο U.S. Route 20 κοντά στο Εθνικό Πάρκο Γέλοουστοουν στο Αϊντάχο των Ηνωμένων Πολιτειών.

**Νόμος και έγκλημα**  
*Το υπουργείο Άμυνας των Ηνωμένων Πολιτειών χαρακτηρίζει δεύτερη περιοχή στα σύνορα Μεξικού–Ηνωμένων Πολιτειών στο Τέξας, συνδεδεμένη με τη στρατιωτική βάση Φορτ Μπλις στο Ελ Πάσο, ως στρατιωτική ζώνη για την επιβολή των νόμων περί μετανάστευσης. (AP News)

**Πολιτική και εκλογές**  
*Το κόμμα Εναλλακτική για τη Γερμανία (AfD) χαρακτηρίζεται ως ακροδεξιά εξτρεμιστική οργάνωση από την Ομοσπονδιακή Υπηρεσία για την Προστασία του Συντάγματος (BfV) της Γερμανίας. Η AfD ήρθε δεύτερη στις γερμανικές ομοσπονδιακές εκλογές του 2025, κερδίζοντας αριθμό-ρεκόρ 152 εδρών με ποσοστό 20,8%. (BBC News)

## 3 Μαΐου
**Πόλεμος και επιθέσεις**
*Τρομοκρατία στην Ελλάδα
**Μία γυναίκα σκοτώνεται στη βόρεια Ελλάδα, στην πόλη της Θεσσαλονίκης, όταν η βόμβα που μετέφερε εκρήγνυται στα χέρια της. Πιθανόν η βόμβα προοριζόταν να τοποθετηθεί έξω από κοντινή τράπεζα. Από την έκρηξη προκλήθηκαν ζημιές σε αρκετές βιτρίνες καταστημάτων και οχήματα. (AP News)

**Καταστροφές και δυστυχήματα**
*Έξι άνθρωποι σκοτώνονται και περί τους 80 τραυματίζονται, εκ των οποίων οι πέντε σοβαρά, σε ποδοπάτημα κατά τη διάρκεια φεστιβάλ σε ναό στο χωριό Σιργκάο, στην επαρχία Βόρεια Γκόα, στην Γκόα της Ινδίας. (Al Jazeera English)

**Πολιτική και εκλογές**
*Αυστραλιανές ομοσπονδιακές εκλογές 2025
**Οι Αυστραλοί ψηφίζουν για την εκλογή των 150 μελών της Βουλής των Αντιπροσώπων και 40 μελών της Γερουσίας για τη συγκρότηση του Κοινοβουλίου της Αυστραλίας. (ABC News Australia)
**Το Εργατικό Κόμμα Αυστραλίας υπό τον νυν πρωθυπουργό Άντονι Αλμπανέζε προβλέπεται να κερδίσει δεύτερη θητεία. (ABC News Australia)
**Ο αρχηγός της Αντιπολίτευσης και ηγέτης του Φιλελεύθερου Κόμματος Πίτερ Ντάτον προβλέπεται να χάσει την έδρα του στην περιφέρεια Ντίκσον. (ABC News Australia)
*Νοτιοκορεατικές προεδρικές εκλογές 2025
**Ο πρώην υπουργός Εργασίας Κιμ Μουν Σου κερδίζει το προεδρικό χρίσμα του κύριου συντηρητικού κόμματος της Νότιας Κορέας, Λαϊκή Δύναμη. (AP News)
*Γενικές εκλογές Σιγκαπούρης 2025
**Οι Σιγκαπουριανοί ψηφίζουν για την εκλογή 92 από τα 97 μέλη του Κοινοβουλίου σε 32 εκλογικές περιφέρειες.(CNA) (''The Straits Times'')

## 4 Μαΐου
*Κρίση στην Ερυθρά Θάλασσα
**Ένας βαλλιστικός πύραυλος εκτοξεύεται από την Υεμένη υπό τον έλεγχο των Χούθι και πλήττει περιοχή κοντά στο Διεθνές Αεροδρόμιο Μπεν Γκουριόν στην Κεντρική Περιφέρεια του Ισραήλ, τραυματίζοντας οκτώ άτομα. (Reuters) (''The Telegraph'')

**Οικονομία και επιχειρήσεις**
*Δασμοί στη δεύτερη προεδρία Τραμπ
**Ο πρόεδρος των Ηνωμένων Πολιτειών Ντόναλντ Τραμπ ανακοινώνει ότι θα επιβάλει δασμούς ύψους 100% σε ξένες κινηματογραφικές ταινίες που εισάγονται στις Ηνωμένες Πολιτείες. (''The Guardian'')

**Καταστροφές και ατυχήματα**
*Ο απολογισμός των θυμάτων από την έκρηξη στο λιμάνι Σαχίντ Ρατζαΐ στην επαρχία Χορμοζγκάν του Ιράν, αναθεωρείται από το Ανώτατο Δικαστικό Συμβούλιο του Ιράν σε 57 νεκρούς και πάνω από 1.000 τραυματίες. Δύο άτομα, μεταξύ των οποίων και ένας κυβερνητικός αξιωματούχος, συλλαμβάνονται σε σχέση με την έκρηξη. (Arab News)
*Δέκα άνθρωποι σκοτώνονται και 70 άλλοι διασώζονται και νοσηλεύονται αφού δύο επιβατηγά σκάφη με 84 επιβαίνοντες ανατρέπονται στον ποταμό Γου κοντά στο Τσιανσί της Γκουϊτζού, στην Κίνα. (''Barron's'') (CTV News) (SCMP)

**Πολιτική και εκλογές**
*Ρουμανικές προεδρικές εκλογές 2025
**Διεξάγεται ο πρώτος γύρος των προεδρικών εκλογών στη Ρουμανία, με έντεκα υποψηφίους να συμμετέχουν. Ο Γκέοργκε Σίμιον προηγείται με 40% των ψήφων. Καθώς κανένας υποψήφιος δεν συγκέντρωσε πάνω από 50%, θα διεξαχθεί δεύτερος γύρος μεταξύ των δύο πρώτων στις 18 Μαΐου. (BBC News)

## 5 Μαΐου
**Πόλεμος και επιθέσεις**
*Κρίση Ερυθράς Θάλασσας
**Ο ισραηλινός στρατός πραγματοποιεί έξι αεροπορικές επιδρομές στο λιμάνι της Χοντάιντα, στην Υεμένη υπό τον έλεγχο των Χούτι, σε απάντηση στη χθεσινή επίθεση των Χούτι στο Αεροδρόμιο Μπεν Γκουριόν του Τελ Αβίβ στο Ισραήλ. (Al Jazeera English)
*Εμφύλιος πόλεμος στη Συρία
**Μια γυναίκα σκοτώνεται και άλλοι τραυματίζονται όταν ένοπλοι άγνωστης ταυτότητας ανοίγουν πυρ με αυτόματα όπλα μέσα σε νυχτερινό κέντρο στη Δαμασκό της Συρίας. (CTV News)

**Καταστροφές και δυστυχήματα**
*Τρία άτομα σκοτώνονται, τέσσερα τραυματίζονται και εννέα αγνοούνται όταν ένα πλοιάριο τύπου πάνγκα, ανατρέπεται κοντά σε παραλία στο κοντά στο Σαν Ντιέγκο της Καλιφόρνια, στις Ηνωμένες Πολιτείες. (ABC News)

**Διεθνείς σχέσεις**
*Το Βατικανό ανακοινώνει ότι θα μετατρέψει και δωρίσει ένα Popemobile σε κινητή ιατρική μονάδα για τραυματισμένα παιδιά στη Γάζα, Παλαιστίνη, σύμφωνα με μια από τις τελευταίες επιθυμίες του Πάπα Φραγκίσκου. (''The Sydney Morning Herald'')

**Νόμος και έγκλημα**
*Τρεις τροχονόμοι και δύο ένοπλοι σκοτώνονται και τουλάχιστον τέσσερις άλλοι, περιλαμβανομένου ενός αστυνομικού και δύο ακόμα δραστών, τραυματίζονται σε μαζική επίθεση με πυροβολισμούς και ανταλλαγή πυροβολισμών στη Μαχατσκάλα του Νταγκεστάν στη Ρωσία. Ένας από τους δράστες διέφυγε με περιπολικό. (Reuters)

**Πολιτική και εκλογές**
*Αυστραλιανές ομοσπονδιακές εκλογές 2025
**Το κυβερνών Αυστραλιανό Εργατικό Κόμμα Αυστραλίας ξεπερνά τον Συνασπισμό Φιλελευθέρων–Εθνικών ως η μεγαλύτερη σχετική πλειοψηφία στη Γερουσία της Αυστραλίας, πράγμα που σημαίνει ότι απαιτείται στήριξη μόνο από τον Συνασπισμό ή τους Πράσινους για την ψήφιση νομοσχεδίων. (''The Guardian'' Australia)

**Αθλητισμός**
*Στο σνούκερ, ο Ζάο Ξιντόνγκ από την Κίνα νικά τον τρεις φορές πρωταθλητή Μαρκ Γουίλιαμς από την Ουαλία με 18–12 στον τελικό του παγκοσμίου πρωταθλήματος σνούκερ, κερδίζοντας τον πρώτο του τίτλο και γίνεται ο πρώτος ερασιτέχνης και ο πρώτος Κινέζος που καταφέρνει κάτι τέτοιο. (Reuters)

## 6 Μαΐου
**Πόλεμος και επιθέσεις**
*Ινδοπακιστανική διπλωματική κρίση 2025
**Ινδικές αεροπορικές επιθέσεις πλήττουν το Μουζαφαραμπάντ, την πρωτεύουσα του διοικούμενου από το Πακιστάν Κασμίρ. (The New York Times)
*Κρίση στην Ερυθρά Θάλασσα
**Ο Αμερικανός πρόεδρος Ντόναλντ Τραμπ ανακοινώνει ότι οι Ηνωμένες Πολιτείες κατέληξαν σε κατάπαυση του πυρός με τους Χούτι, με διαμεσολαβητή το Ομάν, και θα σταματήσουν τις αεροπορικές επιδρομές τους, αφού αυτοί συμφώνησαν να σταματήσουν να διαταράσσουν τη διεθνή ναυσιπλοΐα.(Reuters) (NBC News)

**Καταστροφές και δυστυχήματα**
*Δώδεκα άτομα σκοτώνονται και 23 άλλα τραυματίζονται όταν ένα λεωφορείο ανατρέπεται στο Παντάνγκ Παντζάνγκ στη Δυτική Σουμάτρα της Ινδονησίας. (VOI.ID)

**Πολιτική και εκλογές**
*Γερμανικές ομοσπονδιακές εκλογές
**Η Μπούντεσταγκ εκλέγει τον Φρίντριχ Μερτς, αρχηγό του Χριστιανοδημοκρατικού Κόμματος, ως 10ο καγκελάριο της Γερμανίας στον δεύτερο γύρο των εκλογών, με 325 ψήφους από τις 316 που απαιτούνται. Είναι ο πρώτος καγκελάριος της Γερμανίας που εκλέγεται μόνο στον δεύτερο γύρο. (BBC News) (Tagesschau)

## 7 Μαΐου
**Πόλεμος και επιθέσεις**
*Αντιπαράθεση Ινδίας-Πακιστάν 2025
**Ινδικές αεροπορικές επιδρομές πλήττουν πολλές τοποθεσίες στο Πακιστάν και το υπό πακιστανική διοίκηση Κασμίρ, σκοτώνοντας τουλάχιστον 8 άτομα. (Reuters) (India Today)
**Το Πακιστάν εξαπολύει πλήγματα αντιποίνων στην Ινδία και το υπό ινδική διοίκηση Κασμίρ, και ισχυρίζεται ότι κατέστρεψε πέντε μαχητικά αεροσκάφη της Ινδίας. Τρεις πολίτες σκοτώνονται. (''The Express Tribune'') (Al Jazeera)
**Ο Πακιστανός πρωθυπουργός Σεμπχάζ Σαρίφ κηρύσσει τις ινδικές επιθέσεις ως αιτία πολέμου και υπόσχεται περαιτέρω αντίποινα. (ABC News)
**Μετά τις αεροπορικές επιδρομές κηρύσσεται κατάσταση έκτακτης ανάγκης στην επαρχία Πουντζάμπ του Πακιστάν, με όλα τα σχολεία της περιοχής να κλείνουν. Τα νοσοκομεία και οι υπηρεσίες έκτακτης ανάγκης βρίσκονται σε κατάσταση συναγερμού. (''Tribune'')

**Καταστροφές και δυστυχήματα**
*Έντεκα νηπιαγωγοί σκοτώνονται σε σύγκρουση μεταξύ μικρού λεωφορείου και φορτηγού ανατρεπόμενου οχήματος στην Πουρτζοβέρο της Κεντρικής Ιάβας της Ινδονησίας. (AP)

**Νόμος και έγκλημα**
*Μια γυναίκα αποκεφαλίζεται και ένας φρουρός ασφαλείας τραυματίζεται σοβαρά σε επίθεση με τσεκούρι και μαζικό μαχαίρωμα από 22χρονο Πολωνό πολίτη στον πανεπιστημιακό χώρο του Πανεπιστημίου της Βαρσοβίας στη Βαρσοβία. Κηρύσσεται μονοήμερο εθνικό πένθος. (Reuters) (BBC News)

**Πολιτική και εκλογές**
*Παπικό κονκλάβιο 2025
**Συνολικά 133 καρδινάλιοι εκλέκτορες ξεκινούν τη διαδικασία εκλογής του νέου Ποντίφικα μετά τον θάνατο του Πάπα Φραγκίσκου. (''The Guardian'')
**Το κονκλάβιο, στην πρώτη του ψηφοφορία, αποτυγχάνει να εκλέξει νέο Πάπα. (''The Washington Post'')

## 8 Μαΐου

**Καταστροφές και δυστυχήματα**
*Πέντε τουρίστες και ένας πιλότος σκοτώνονται και ένας άλλος τραυματίζεται, όταν ένα Bell 407 που πετούσε από το Χαρσίλ στο Γκανγκότρι συντρίβεται σε δασώδη περιοχή και πέφτει σε βαθύ φαράγγι κοντά στον ποταμό Μπαγκιράθι στο Ουταραχάντ της Ινδίας. (''The Hindu'') (NDTV)
Έξι άνθρωποι φέρεται να έχουν σκοτωθεί όταν ένα Piper PA-31T Cheyenne που λειτουργούσε ως ασθενοφόρο αεροσκάφος συνετρίβη μεταξύ Tiltil και Curacaví στη Χιλή. (''El Morrocotudo'')

**Πολιτική και εκλογές**
*Παπικό κονκλάβιο 2025
**O καρδινάλιος Ρόμπερτ Φράνσις Πρεβόστ από τις Ηνωμένες Πολιτείες εκλέγεται Πάπας στην τέταρτη ψηφοφορία και παίρνει το όνομα Λέων ΙΔ΄. Είναι ο πρώτος Πάπας από τις Ηνωμένες Πολιτείες και τη Βόρεια Αμερική και ο δεύτερος από την Αμερική μετά τον προκάτοχό του, Πάπα Φραγκίσκο. Είναι Περουβιανός υπήκοος, ακολουθεί τον Φραγκίσκο και γίνεται επίσης ο δεύτερος Ποντίφικας από την Νότια Αμερική. (CNN) (''The Guardian'')

## 9 Μαΐου
**Πόλεμος και επιθέσεις**
*Σύγκρουση Ινδίας–Πακιστάν 2025
**Η Πολεμική Αεροπορία της Ινδίας πλήττει τη Βάση Νουρ Χαν στην Παντζάμπ του Πακιστάν με πυραύλους Κρουζ, με αναφορές για πολλαπλές εκρήξεις. Οι Ένοπλες Δυνάμεις του Πακιστάν δηλώνουν ότι η αεροπορική βάση δέχθηκε επίθεση από πυραύλους αέρος-εδάφους και ότι οι αεράμυνες εμπλέκονται με εχθρικούς στόχους στον πακιστανικό εναέριο χώρο. (News18)
**Το Πακιστάν κλείνει τον εναέριό του χώρο για όλες τις μη στρατιωτικές πτήσεις, λέγοντας ότι οι Ένοπλες Δυνάμεις της Ινδίας έχουν εκτοξεύσει βαλλιστικούς πυραύλους εναντίον της χώρας. (''The Times of India'')

**Καταστροφές και δυστυχήματα**
*Έξι άνθρωποι σκοτώνονται και άλλοι έξι τραυματίζονται όταν ένα ελικόπτερο Bell 212 της Πολεμικής Αεροπορίας της Σρι Λάνκα συντρίβεται στον ποταμό Μαντούρου Όγια στη Σρι Λάνκα. (CNA)

**Διεθνείς σχέσεις**
*Ο πρόεδρος της Γαλλίας Εμανουέλ Μακρόν και ο πρωθυπουργός της Πολωνίας Ντόναλντ Τουσκ υπογράφουν συνθήκη που δεσμεύει τις δύο πλευρές σε αμοιβαία βοήθεια. (France24) (Reuters)

**Αθλητισμός**
*Στο κρίκετ, το Πρωτάθλημα Πακιστάν Σούπερ Λιγκ 2025 αναστέλλεται επ’ αόριστον λόγω της συνεχιζόμενης στρατιωτικής σύρραξης μεταξύ Ινδίας και Πακιστάν. (Sky Sports)

## 10 Μαΐου
**Πόλεμος και επιθέσεις**
*Πόλεμος στη Γάζα
**Τουλάχιστον 23 Παλαιστίνιοι σκοτώνονται, ανάμεσά τους και τρία παιδιά, κατά τη διάρκεια νυχτερινών αεροπορικών επιδρομών του Ισραήλ στην πόλη της Γάζας στην Παλαιστίνη. (CTV News)
*Σύγκρουση Ινδίας–Πακιστάν 2025
**Το Πακιστάν ανακοινώνει την έναρξη της ευρείας στρατιωτικής επιχείρησης με την ονομασία *Επιχείρηση Μπουνιανούν Μαρσούς*. (Samaa.tv)
**Μαχητικά της Πακιστανικής Πολεμικής Αεροπορίας εξαπολύουν επιθέσεις με πυραύλους στην Ινδία, πλήττοντας την Ουνταμπούρ, το Αεροδρόμιο Πατχανκότ και μια αποθήκη πυραύλων BrahMos στην πόλη Μπίας της Παντζάμπ. (Al Jazeera)
**Ένας πακιστανικός πύραυλος Fatah-II αναχαιτίζεται πάνω από την πόλη Σίρσα της ινδικής πολιτείας Χαριάνα. (News18)
**Η Ινδία ανακοινώνει προσωρινό κλείσιμο του εναέριου χώρου πάνω από τις βόρειες και δυτικές περιοχές της χώρας μέχρι τις 14 Μαΐου. (Al Jazeera)
**Ο πρόεδρος των Ηνωμένων Πολιτειών Ντόναλντ Τραμπ και ο αναπληρωτής πρωθυπουργός του Πακιστάν Ισάκ Νταρ ανακοινώνουν πλήρη και άμεση κατάπαυση του πυρός μεταξύ Ινδίας και Πακιστάν, με διαμεσολάβηση των ΗΠΑ Ο υφυπουργός Εξωτερικών της Ινδίας Βίκραμ Μίσρι επιβεβαιώνει αργότερα την κατάπαυση. (BBC News)
**Λίγο μετά την ανακοίνωση της συμφωνίας αναφέρονται παραβιάσεις της εκεχειρίας και νέες συγκρούσεις. (Reuters)
*Σύγκρουση στον Ισημερινό (2024–σήμερα)
**Ο Ισημερινός κηρύσσει εθνικό πένθος τριών ημερών μετά τον θάνατο έντεκα στρατιωτών σε ενέδρα από αντάρτες. (News Express)
*Σουδανικός εμφύλιος πόλεμος (2023–σήμερα)
**Τουλάχιστον 19 κρατούμενοι σκοτώνονται και άλλοι 45 τραυματίζονται από αεροπορική επιδρομή των Δυνάμεων Ταχείας Υποστήριξης σε φυλακή στο Ομπέιντ, στο Βόρειο Κορντοφάν του Σουδάν. (CTV News)

**Καταστροφές και δυστυχήματα**
*Τουλάχιστον επτά άνθρωποι χάνουν τη ζωή τους και άλλοι τραυματίζονται σε δύο συνοικίες της Μογκαντίσου, Σομαλία, όταν πλημμύρα από ισχυρές βροχοπτώσεις παρασύρει υποδομές, μεταξύ των οποίων και το Αεροδρόμιο Αντεν Άντε. Οι βροχές καταστρέφουν εννέα κατοικίες και πλημμυρίζουν περισσότερες από 200. (Reuters) [(Devdiscourse)](https://www.devdiscourse.com/article/science-environment/3377961-devastating-floods-ravage-mogadishu-claiming-lives-and-altering-infrastructure )

**Πολιτική και εκλογές**
*Η κυβέρνηση του Μπανγκλαντές απαγορεύει το κόμμα Αουάμι Λιγκ της πρώην πρωθυπουργού Σεΐχ Χασίνα, η οποία εκδιώχθηκε το 2024 εν μέσω μαζικών διαδηλώσεων, προτού διαφύγει στην Ινδία. (AP)

**Επιστήμη και τεχνολογία**
*Σοβιετικό διαστημικό πρόγραμμα
**Το Kosmos 482, αποτυχημένο διαστημικό σκάφος προς την Αφροδίτη που εκτοξεύθηκε από τη Σοβιετική Ένωση το 1972, επανεισέρχεται στην ατμόσφαιρα της Γης και πέφτει στον Ινδικό Ωκεανό δυτικά της Ινδονησίας, σύμφωνα με τη Roscosmos. (''The Guardian'') (CNN)

## 11 Μαΐου
**Πόλεμος και επιθέσεις**
*Πόλεμος στη Γάζα
**Δεκατρείς Παλαιστίνιοι, κυρίως γυναίκες και παιδιά, σκοτώνονται κατά τη διάρκεια νυχτερινών αεροπορικών επιδρομών του Ισραήλ στη Λωρίδα της Γάζας. (CTV News)
**Η Χαμάς συμφωνεί να απελευθερώσει τον Εντάν Αλεξάντερ, Αμερικανοϊσραηλινό πολίτη, που κρατείται όμηρος. Η απελευθέρωσή του αναμένεται να πραγματοποιηθεί εντός των προσεχών ημερών. (Reuters)
*Ρωσική εισβολή στην Ουκρανία
**Ο πρόεδρος της Ρωσίας Βλαντίμιρ Πούτιν προτείνει τη διεξαγωγή απευθείας διαπραγματεύσεων στην Κωνσταντινούπολη, στις 15 Μαΐου, έπειτα από απειλές για νέες κυρώσεις από το Ηνωμένο Βασίλειο, τη Γαλλία, τη Γερμανία και την Πολωνία, αν η Ρωσία δεν συμφωνήσει σε μια άνευ όρων κατάπαυση του πυρός διάρκειας 30 ημερών από τις 12 Μαΐου. (Reuters)
**Ο πρόεδρος της Ουκρανίας Βολοντίμιρ Ζελένσκι ζητά από τη Ρωσία να επιβεβαιώσει πρώτα την κατάπαυση του πυρός πριν από οποιαδήποτε διαπραγμάτευση. (Reuters)

**Καταστροφές και δυστυχήματα**
*Λεωφορείο που μετέφερε βουδιστές προσκυνητές εκτρέπεται από γκρεμό στο Κοτμάλε της Σρι Λάνκα, με αποτέλεσμα να σκοτωθούν 21 άτομα και να τραυματιστούν άλλα 35. (CTV News)

**Νόμος και έγκλημα**
*Οι Ταλιμπάν απαγορεύουν το σκάκι στο Αφγανιστάν, με έναν εκπρόσωπο των Ταλιμπάν να δηλώνει ότι το σκάκι θεωρείται μορφή τζόγου σύμφωνα με τον ισλαμικό νόμο (σαρία). (BBC News)

**Πολιτική και εκλογές**
*Αλβανικές βουλευτικές εκλογές 2025
**Οι Αλβανοί προσέρχονται στις κάλπες για την εκλογή των 140 μελών του Κοινοβουλίου, καθώς ο πρωθυπουργός της Αλβανίας Έντι Ράμα επιδιώκει τέταρτη συνεχόμενη θητεία. (Reuters)

**Θρησκεία**
*Στο πρώτο του κυριακάτικο μήνυμα, ο Πάπας Λέων ΙΔ΄ καλεί σε ειρήνη στην Ουκρανία, την απελευθέρωση όλων των πολεμικών αιχμαλώτων και την επιστροφή των απαχθέντων Ουκρανών παιδιών στις οικογένειές τους· σε άμεση κατάπαυση του πυρός, απελευθέρωση όλων των ομήρων και παροχή ανθρωπιστικής βοήθειας στη Γάζα· καθώς και σε μόνιμη κατάπαυση των εχθροπραξιών στη σύγκρουση μεταξύ Ινδίας και Πακιστάν. (''The Guardian'')

## 12 Μαΐου

**Πόλεμος και επιθέσεις**
*Πόλεμος στη Γάζα
**Ο Ισραηλινοαμερικανός όμηρος Ένταν Αλεξάντερ απελευθερώνεται από τη Χαμάς έπειτα από 19 μήνες αιχμαλωσίας στη Γάζα, από την επίθεση της Χαμάς στο Ισραήλ στις 7 Οκτωβρίου. (Reuters)
*Το 12ο Συνέδριο του Εργατικού Κόμματος του Κουρδιστάν ανακοινώνει άμεση κατάπαυση πυρός στις ανταρτικές του δραστηριότητες στην Τουρκία και σχέδια για επίσημη αυτοδιάλυση. (Al Jazeera) (Reuters)
*Εμφύλιος πόλεμος στη Μιανμάρ (2021–σήμερα)
**Η κυβέρνηση εθνικής ενότητας της Μιανμάρ δηλώνει ότι αεροπορική επιδρομή από δυνάμεις της χούντας Tatmadaw σκότωσε 17 μαθητές και τραυμάτισε άλλους 20 σε σχολείο στην Ταμπαγίν, στην περιφέρεια Σαγκάινγκ, στη Μιανμάρ. (Reuters)

**Διεθνείς σχέσεις**
* Η Κίνα και οι Ηνωμένες Πολιτείες εκδίδουν κοινή ανακοίνωση για 90ήμερη αναστολή ορισμένων αμοιβαίων δασμών. (BBC News)

**Πολιτική και εκλογές**
*Γενικές εκλογές στις Φιλιππίνες 2025
**Οι Φιλιππινέζοι ψηφίζουν για την εκλογή και των 317 μελών της Βουλής των Αντιπροσώπων των Φιλιππίνων και 12 μελών της Γερουσίας των Φιλιππίνων, μαζί με τις τοπικές εκλογές. (''Asian Journal'') (Reuters)

## 13 Μαΐου
**Πόλεμος και επιθέσεις**
*Ισραηλινή επίθεση στη Γάζα
**Τουλάχιστον 28 άνθρωποι σκοτώνονται σε ισραηλινή αεροπορική επιδρομή που έπληξε το Ευρωπαϊκό Νοσοκομείο της Γάζας, το οποίο ο ισραηλινός στρατός ισχυρίζεται ότι είχε κέντρο διοίκησης και ελέγχου της Χαμάς κάτω από το κτίριο. (BBC News)

**Καταστροφές και δυστυχήματα**
*Δεκατέσσερις άνθρωποι σκοτώνονται και άλλοι τέσσερις νοσηλεύονται αφού κατανάλωσαν τοξικό αλκοόλ στην Αμριτσάρ της Πουντζάμπ, στην Ινδία. (AP)

**Πολιτική και εκλογές**
*Η Σούσαν Λέι εκλέγεται ως η νέα ηγέτιδα του Φιλελεύθερου Κόμματος της Αυστραλίας μετά την ήττα του κόμματος στις ομοσπονδιακές εκλογές του Σαββάτου. Η Λέι είναι η πρώτη γυναίκα που κατέχει αυτή τη θέση. (Reuters)
*Ο μεταβατικός πρόεδρος του Μάλι Ασιμί Γκοϊτά υπογράφει διάταγμα που διαλύει όλα τα πολιτικά κόμματα και οργανώσεις και τους απαγορεύει να πραγματοποιούν συναντήσεις, μετά από συνεχιζόμενες φιλοδημοκρατικές διαδηλώσεις στην πρωτεύουσα Μπαμακό. (AP) (Al Jazeera)
*Ο πρωθυπουργός του Περού Γκουστάβο Αντριανσέν παραιτείται μία ημέρα πριν από την ψήφο μομφής εναντίον του σχετικά με την αυξανόμενη εγκληματικότητα στο Περού. (Reuters)

**Αθλητισμός**
*Η UC Σαμπντόρια, πολυπρωταθλήτρια Ευρώπης και Ιταλίας, υποβιβάζεται στην τρίτη κατηγορία του Ιταλικού συστήματος ποδοσφαίρου για πρώτη φορά στην 78χρονη ιστορία της. (ESPN), (BBC Sport), (The Guardian)

## 14 Μαΐου
**Πόλεμος και επιθέσεις**
*Ισραηλινο-παλαιστινιακή σύγκρουση
**Ισραηλινές αεροπορικές επιδρομές σκοτώνουν τουλάχιστον 80 Παλαιστινίους σε όλη τη Λωρίδα της Γάζας. (Reuters)
**Παλαιστινιακή πολιτική βία
*** Δύο Ισραηλινοί, συμπεριλαμβανομένης μιας εγκύου και του παιδιού της, τραυματίζονται σοβαρά σε πυροβολισμό κοντά στο Μπρουχίν στη Δυτική Όχθη. (''The Jerusalem Post'') (YNet)
*Σύγκρουση Χεζμπολάχ-Ισραήλ
**Οι Ισραηλινές Δυνάμεις Άμυνας ισχυρίζονται ότι σε αεροπορική επιδρομή με μη επανδρωμένο αεροσκάφος στην Καακαΐτ αλ-Τζισρ, στο κυβερνείο Ναμπατίγιε του Λιβάνου, σκότωσε έναν διοικητή της Χεζμπολάχ. (''The Times of Israel'')

**Καταστροφές και δυστυχήματα**
*Δύο πεζοπόροι βρέθηκαν νεκροί και επτά άλλοι διασώθηκαν αφού παρασύρθηκαν από ποτάμι ενώ έκαναν πεζοπορία κοντά στον καταρράκτη Ντιντιέ στο νησί της Μαρτινίκας. (AP)

;Διεθνείς σχέσεις
* Ο πρόεδρος των Ηνωμένων Πολιτειών Ντόναλντ Τραμπ συναντάται με τον προσωρινό πρόεδρο της Συρίας Αχμέντ αλ-Σαράα κατά τη διάρκεια ενός ταξιδιού στη Σαουδική Αραβία πριν αναχωρήσει για το Κατάρ, σηματοδοτώντας την πρώτη συνάντηση μεταξύ ενός προέδρου των ΗΠΑ και της Συρίας από το 2000. (Al Jazeera)

## 15 Μαΐου
**Πόλεμος και επιθέσεις**
*Η ισλαμιστική μαχητική οργάνωση Τζαμάατ Νασρ αλ-Ισλάμ ουάλ-Μουσλιμίν ισχυρίζεται ότι σκότωσε 200 στρατιώτες των Ενόπλων Δυνάμεων της Μπουρκίνα Φάσο σε επίθεση σε στρατιωτική βάση την Κυριακή στο Τζιμπό της Σαχέλ, στην Μπουρκίνα Φάσο. Επίσης, ανέλαβε την ευθύνη για την επίθεση στην Ντιαπάγκα αυτή την εβδομάδα σε στρατιωτικό φυλάκιο στην επαρχία Λορούμ, η οποία σκότωσε 60 στρατιώτες. (Al Jazeera)

**Τέχνες και πολιτισμός**
*Μια χαμένη για καιρό έκδοση της βρετανικής Μάγκνα Κάρτα, που χρονολογείται από το 1300 κατά τη βασιλεία του βασιλιά Εδουάρδου Α', πιστεύεται ότι βρέθηκε στο Πανεπιστήμιο Χάρβαρντ στις Ηνωμένες Πολιτείες. (BBC) (''The Guardian'')

**Καταστροφές και δυστυχήματα**
*Δύο άνθρωποι σκοτώνονται και περισσότεροι από 1.000 άλλοι απομακρύνθηκαν μετά την εξάπλωση δασικών πυρκαγιών στην κεντρική Μανιτόμπα του Καναδά. (Euronews)
*Πέντε άνθρωποι σκοτώνονται και τρεις άλλοι τραυματίζονται όταν ένα βαν πέφτει στο πίσω μέρος ενός φορτηγού στην εθνική οδό 2 στην Κονοτόπα, στη Δυτική Βαρσοβία, στο Βοεβοδάτο Μασοβίας, στην Πολωνία. (TVN24)

## 16 Μαΐου
**Πόλεμος και επιθέσεις**
*Πόλεμος της Γάζας, Ισραηλινός βομβαρδισμός της Λωρίδας της Γάζας 
** Περισσότεροι από 74 άνθρωποι έχουν σκοτωθεί σε ισραηλινές επιδρομές στη Λωρίδα της Γάζας από τα μεσάνυχτα. (RTÉ News)

**Επιχειρήσεις και οικονομία**
*Η Moody's Ratings υποβαθμίζει την πιστοληπτική ικανότητα των Ηνωμένων Πολιτειών από Aaa σε Aa1, επικαλούμενη το αυξανόμενο χρέος της κυβέρνησης, τα αυξανόμενα ελλείμματα και τις αυξημένες πληρωμές τόκων. (''USA Today'')

;Διεθνείς σχέσεις
* Η κυβέρνηση της Αγκόλας ανακοινώνει ότι ο πρώην πρόεδρος της Γκαμπόν Αλί Μπόνγκο, μαζί με την πρώην Πρώτη Κυρία της Γκαμπόν Σίλβια Μπόνγκο Οντίμπα και τον γιο τους Νουρεντίν Μπόνγκο Βαλεντίν, έφτασαν χθες το βράδυ στην Αγκόλα, όπου έλαβαν άσυλο "για ανθρωπιστικούς λόγους", λίγες ημέρες μετά την απελευθέρωσή τους από τη φυλακή, όπου κρατούνταν από το πραξικόπημα του 2023. (Reuters)

;Νόμος και έγκλημα
*Δικαστήριο στη Νέα Υόρκη των Ηνωμένων Πολιτειών καταδικάζει τον 27χρονο Χάντι Ματάρ σε 25 χρόνια φυλάκιση για την επίθεση με μαχαίρι τον Αύγουστο του 2022 στον Ινδό-Βρετανό-Αμερικανό συγγραφέα Σαλμάν Ρούσντι, η οποία άφησε τον Ρούσντι σοβαρά τραυματισμένο ενώ έδινε μια ομιλία στην Τσαουτόκουα. (AP)
*Τουλάχιστον δύο άνθρωποι σκοτώθηκαν, συμπεριλαμβανομένου του δράστη, και τέσσερις άλλοι τραυματίστηκαν, ένας εκ των οποίων σοβαρά, σε μαζική ένοπλη επίθεση και ανταλλαγή πυροβολισμών όταν ένας άνδρας άνοιξε πυρ μέσα σε ένα γυμναστήριο στο Λας Βέγκας της Νεβάδας στις Ηνωμένες Πολιτείες. (KTNV)

## 17 Μαΐου
**Πόλεμος και επιθέσεις**
*Πόλεμος της Γάζας 
** Περισσότεροι από 150 Παλαιστίνιοι έχουν σκοτωθεί σε ισραηλινές επιδρομές τις τελευταίες 24 ώρες. (AP) (Reuters)
*Ρωσική εισβολή στην Ουκρανία 
**Ένα λεωφορείο που εκκένωνε αμάχους δέχθηκε επίθεση από ρωσικό drone κοντά στην Μπιλοπίλια της περιφέρειας Σούμι στην Ουκρανία, με αποτέλεσμα να σκοτωθούν εννέα άνθρωποι και να τραυματιστούν πέντε άλλοι. (Ukrainska Pravda)
*Εδαφική διαμάχη Γουιάνας-Βενεζουέλας 
** Ο αρχηγός της Αμυντικής Δύναμης της Γουιάνας, Ομάρ Καν, λέει ότι έχουν σταλεί στρατιωτικές ενισχύσεις στην περιοχή του ποταμού Κουγιουνί αφού Βενεζουελανοί άμαχοι πυροβόλησαν στρατιώτες της Γουιάνας την Πέμπτη, καθώς αυξάνεται η ένταση μεταξύ των δύο χωρών για ένα δημοψήφισμα της Βενεζουέλας σχετικά με το Εσεκίμπο. (''Infobae'')

;Καταστροφές και δυστυχήματα
*Ο αριθμός των νεκρών από τα έντονα καιρικά φαινόμενα της χθεσινής ημέρας, συμπεριλαμβανομένων πιθανών ανεμοστρόβιλων στο Σεντ Λούις του Μιζούρι και στο Σόμερσετ του Κεντάκι, αυξάνεται σε 31. Αναμένονται περισσότερα έντονα καιρικά φαινόμενα σήμερα κοντά στο μητροπολιτικό συγκρότημα Ντάλας-Φορτ Γουόρθ. (NPR) (Associated Press)
* Πέντε άνθρωποι, συμπεριλαμβανομένων των Εσθονών επιχειρηματιών Όλεγκ Σόναγιαλγκ και Πρίιτ Γιάαγκαντ, σκοτώνονται όταν δύο πολιτικά ελικόπτερα Robinson R44 καθ' οδόν προς το αεροδρόμιο Πιικαγιάρβι συγκρούονται στον αέρα και συντρίβονται στο έδαφος σε δασική περιοχή κοντά στην Εύρα της Σατακούντα στη Φινλανδία. (Eesti Rahvusringhääling)

;Διεθνείς σχέσεις
* Εκατοντάδες πρόσφυγες από τη Ρουάντα επιστρέφουν στη Ρουάντα υπό την αιγίδα προγράμματος των Ηνωμένων Εθνών. Οι πρόσφυγες, κυρίως άμαχοι Χούτου, διέμεναν στο ανατολικό τμήμα της Λαϊκής Δημοκρατίας του Κονγκό από την εποχή της γενοκτονίας στη Ρουάντα το 1994. (AP)

;Νόμος και έγκλημα
* Τουλάχιστον ένας άνθρωπος σκοτώνεται, πέντε άλλοι τραυματίζονται και αναφέρονται σημαντικές υλικές ζημιές από βομβιστική επίθεση σε αυτοκίνητο σε κλινική γονιμότητας κοντά στο Περιφερειακό Ιατρικό Κέντρο Ντέζερτ στο Παλμ Σπρινγκς της Καλιφόρνιας στις Ηνωμένες Πολιτείες. (The Palm Springs Post) (BNO News)
*Πέντε άνθρωποι τραυματίζονται σε μαζική επίθεση με μαχαίρι και συμπλοκή σε μουσική εκδήλωση στο Λονδίνο της Αγγλίας. (BBC News)

**Τέχνες και πολιτισμός**
*Διαγωνισμός Τραγουδιού Eurovision 2025:
**Η Αυστρία με τον JJ και το τραγούδι "Wasted Love" κερδίζει τον 69ο Διαγωνισμό Τραγουδιού της Eurovision στη Βασιλεία της Ελβετίας. (kathimerini.gr)

**Πολιτική και εκλογές**
*Ο πρώην πρόεδρος της Νότιας Κορέας Γιουν Σουκ-Γέολ αποχωρεί από το Κόμμα Λαϊκής Εξουσίας ένα μήνα μετά την καθαίρεσή του από το Συνταγματικό Δικαστήριο λόγω της σύντομης κήρυξης στρατιωτικού νόμου το 2024. (Reuters)
*Γενικές εκλογές στις Φιλιππίνες 2025
** Οι 12 νικητές των εκλογών για τη Γερουσία των Φιλιππίνων που διεξήχθησαν στις 12 Μαΐου 2025, ανακηρύσσονται επίσημα ως εκλεγμένοι γερουσιαστές. (Inquirer.net)

## 18 Μαΐου
**Πόλεμος και επιθέσεις**
*Πόλεμος της Γάζας
**Ισραηλινός βομβαρδισμός της Λωρίδας της Γάζας
***Τουλάχιστον 100 Παλαιστίνιοι έχουν σκοτωθεί από ισραηλινές επιθέσεις στη Λωρίδα της Γάζας. (Sky News) (Reuters)
*Εμφύλιος πόλεμος στη Σομαλία
**Τουλάχιστον 21 άνθρωποι σκοτώθηκαν, συμπεριλαμβανομένου του δράστη, και 15 άλλοι τραυματίστηκαν σε αυτοκτονική βομβιστική επίθεση στην είσοδο ενός στρατιωτικού φυλακίου στο Μογκαντίσου, πρωτεύουσα της Σομαλίας. (Reuters) (Hiiraan Online)

**Τέχνες και πολιτισμός**
*Η Παπική ενθρόνιση του Πάπα Λέοντα ΙΔ' πραγματοποιείται στην Πλατεία Αγίου Πέτρου. (Sky News)

**Καταστροφές και δυστυχήματα**
*Δεκαεπτά άνθρωποι σκοτώνονται σε πυρκαγιά κτιρίου στο Χαϊντεραμπάντ στην  Τελανγκάνα της Ινδίας. (DW)

**Πολιτική και εκλογές**
*Πολωνικές προεδρικές εκλογές 2025
**Οι Πολωνοί ψηφίζουν στον πρώτο γύρο για να επιλέξουν τον Πρόεδρο της Πολωνίας. (''The Times of India'')
*Πορτογαλικές βουλευτικές εκλογές 2025
**Οι πολίτες στην Πορτογαλία ψηφίζουν για την εκλογή 230 εδρών της Βουλής της Δημοκρατίας. (AP)
*Ρουμανικές προεδρικές εκλογές 2025
**Οι Ρουμάνοι ψηφίζουν στον δεύτερο γύρο για να επιλέξουν τον πρόεδρο της Ρουμανίας μεταξύ του ιδρυτή του ακροδεξιού υποψηφίου από το Συνασπισμό για την Ένωση των Ρουμάνων Τζόρτζε Σιμιόν και του  δημάρχου Βουκουρεστίου και ανεξάρτητου κεντρώου Νικούσορ Νταν. (DW)

## 19 Μαΐου
**Πόλεμος και επιθέσεις**
*Πόλεμος στη Γάζα
**Τουλάχιστον 84 Παλαιστίνιοι σκοτώνονται από ισραηλινές επιθέσεις στη Γάζα. (Al Jazeera)
*Σομαλικός Εμφύλιος Πόλεμος
**Πάνω από 70 μαχητές της Αλ-Σαμπάμπ σκοτώνονται στη μεθόριο των περιοχών Χιράν και Μέση Σαμπέλ, στη Σομαλία, κατά τη διάρκεια νυχτερινής στρατιωτικής επιχείρησης από τον Εθνικό Στρατό της Σομαλίας και ντόπιους αμυντικούς μαχητές από τη Χιράν. (Hiiraan Online)

**Τέχνες και πολιτισμός**
*Οι εθνικοί ραδιοτηλεοπτικοί φορείς VRT του Βελγίου και RTVE της Ισπανίας ζητούν δημόσιο διάλογο για τη συμμετοχή του Ισραήλ στον Διαγωνισμό Τραγουδιού της Eurovision. (Semana)

**Διεθνείς σχέσεις**
*Το Διεθνές Δικαστήριο αποφασίζει με 13–2 ότι η Ισημερινή Γουινέα έχει κυριαρχία στα νησιά Κόνγκα, Μπανιέ και Κοκοτέρος σε μια εδαφική διαμάχη με την Γκαμπόν. (BBC News) (DW) (Bloomberg μέσω WorldOil)
*Το Ηνωμένο Βασίλειο και η Ευρωπαϊκή Ένωση καταλήγουν σε συμφωνία σχετικά με τα ταξίδια, τις εξαγωγές τροφίμων και μετάλλων, την πρόσβαση στην αλιεία και την ασφάλεια των συνόρων. (''The Guardian'')

**Νόμος και έγκλημα**
*Η Ρωσία απαγορεύει τη Διεθνή Αμνηστία ως ανεπιθύμητη οργάνωση, κατηγορώντας την ότι υποστηρίζει ανοιχτά την Ουκρανία στον πόλεμό της με τη Ρωσία. (Reuters)
*Ξεκινά η δίκη του πρώην προέδρου της Βραζιλίας Ζαΐρ Μπολσονάρου και 80 άλλων αξιωματούχων στην Μπραζίλια. Ο Μπολσονάρου κατηγορείται για συνωμοσία πίσω από τις επιθέσεις της 8ης Ιανουαρίου και αντιμετωπίζει ποινή φυλάκισης έως και 40 ετών εάν καταδικαστεί. (France 24)

## 20 Μαΐου
**Πόλεμος και επιθέσεις**
*Σομαλικός Εμφύλιος Πόλεμος
**Οι αρχές της Πούντλαντ επιβεβαίωσαν τη δολοφονία του Άχμεντ Μούσε Σαΐντ, ανώτερου ηγέτη του ISIS που ηγείτο της στρατολόγησης μελών από τοπικές φυλές, κατά τη διάρκεια επιχείρησης ασφαλείας στην περιοχή Τόγκα Μιραάλε της Περιφέρειας Μπάρι στην Πούντλαντ. (Garowe Online) (Hiiraan Online)
*Πόλεμος στη Γάζα
**Επιθέσεις των Ισραηλινών δυνάμεων σκοτώνουν τουλάχιστον 85 Παλαιστινίους στη Λωρίδα της Γάζας. (AP)

**Διεθνείς σχέσεις**
*Το Ηνωμένο Βασίλειο αναστέλλει τις διαπραγματεύσεις για νέα συμφωνία ελεύθερου εμπορίου με το Ισραήλ και καλεί τον Ισραηλινό πρέσβη, εξαιτίας της πρόσφατης ισραηλινής επίθεσης στη Λωρίδα της Γάζας. (BBC News)
*Το Ευρωπαϊκό Συμβούλιο εγκρίνει το 17ο πακέτο κυρώσεων κατά της Ρωσίας, το οποίο περιλαμβάνει 189 επιπλέον πλοία του αποκαλούμενου σκιώδους στόλου της Ρωσίας. (Ευρωπαϊκή Επιτροπή)

**Νόμος και έγκλημα**
*Τρεις μαθητές τραυματίζονται σε μαζική επίθεση με μαχαίρι σε σχολείο στην Πίρκαλα της Πιρκανμάα, στη Φινλανδία. Ο ύποπτος, 16 ετών, δημοσίευσε μανιφέστο λέγοντας ότι στόχος του ήταν οι γυναίκες. (Yle)

**Πολιτική και εκλογές**
*Αυστραλιανές ομοσπονδιακές εκλογές 2025
**Ο ομοσπονδιακός τομέας του Εθνικού Κόμματος αποχωρεί από τον Συνασπισμό Φιλελευθέρων-Εθνικών για πρώτη φορά από τις εκλογές του 1987, επικαλούμενος κακή επίδοση στις πρόσφατες εκλογές και αυξανόμενες πολιτικές διαφορές. (''The Guardian'' Australia)

**Αθλητισμός**
*Ο γκραν μετρ Μάγκνους Κάρλσεν και 143.000 παίκτες αναδεικνύονται ισόπαλοι σε μια διαδικτυακή παρτίδα ελεύθερου σκακιού που διήρκεσε 46 ημέρες. Το παιχνίδι κατέγραψε νέο ρεκόρ για τον μεγαλύτερο αριθμό αντιπάλων. (''The Guardian'')

## 21 Μαΐου
**Πόλεμος και επιθέσεις**
*Ισραηλινός βομβαρδισμός της Λωρίδας της Γάζας
**Τουλάχιστον 82 Παλαιστίνιοι σκοτώνονται από ισραηλινά πλήγματα σε όλη τη Λωρίδα της Γάζας. (AP)
*Εξέγερση στο Μπαλουχιστάν
**Τουλάχιστον έξι άνθρωποι, μεταξύ των οποίων τέσσερα παιδιά, σκοτώνονται και 38 τραυματίζονται από έκρηξη αυτοσχέδιου εκρηκτικού μηχανισμού που στόχευσε στρατιωτικά ελεγχόμενο σχολικό λεωφορείο στην επαρχία Χουζντάρ, του Μπαλουχιστάν, στο Πακιστάν. (Al Jazeera)

**Διεθνείς σχέσεις**
*Διπλωματικές σχέσεις του Ισραήλ
**Πάνω από δώδεκα κυβερνήσεις καταδικάζουν τα ισραηλινά στρατιωτικά πυρά εναντίον διπλωματικής αντιπροσωπείας με εκπροσώπους από 31 χώρες, μεταξύ των οποίων: Βέλγιο, Καναδάς, Κίνα, Δανία, Αίγυπτος, Ευρωπαϊκή Ένωση, Φινλανδία, Γαλλία, Γερμανία, Ιρλανδία, Ιταλία, Ιορδανία, Ολλανδία, Πορτογαλία, Ρωσία, Ισπανία, Τουρκία, Ηνωμένο Βασίλειο και Ουρουγουάη. (The Guardian) (Al Jazeera)
**Ο Καναδάς, η Γαλλία, η Ιταλία, η Ισπανία, το Ηνωμένο Βασίλειο και η Ουρουγουάη καλούν για εξηγήσεις τους πρέσβεις του Ισραήλ σχετικά με το περιστατικό στη κατεχόμενη Δυτική Όχθη. Ο Καναδάς, η Ευρωπαϊκή Ένωση και η Τουρκία ζητούν επίσημη έρευνα. (BBC) (CNN) (Middle East Eye) (Turkish Minute)
**Το υπουργείο Εξωτερικών του Ισραήλ εκδίδει ανακοίνωση στην οποία αναφέρεται ότι μετά την «απόκλιση από την εγκεκριμένη διαδρομή», οι ισραηλινοί στρατιώτες πυροβόλησαν «προειδοποιητικά πυρά» για να απομακρύνουν την αντιπροσωπεία. (''Time'')

**Νόμος και έγκλημα**
*Δύο εργαζόμενοι της Ισραηλινής πρεσβείας πυροβολούνται θανάσιμα έξω από το Εβραϊκό Μουσείο της Πρωτεύουσας στην Ουάσινγκτον, D.C., έπειτα από εκδήλωση της Αμερικανικής Εβραϊκής Επιτροπής. Ο ύποπτος συλλαμβάνεται επιτόπου. (NBC News)
*Ο Αντρίι Πόρτνοφ, πρώην βουλευτής της Ουκρανίας και συνεργάτης του πρώην προέδρου Βίκτορ Γιανουκόβιτς, δολοφονείται στη Μαδρίτη από άγνωστους ένοπλους. (Sky News)
*Ο Αργεντινός πρόεδρος Χαβιέρ Μιλέι εκδίδει διάταγμα που περιορίζει το δικαίωμα στην απεργία για ορισμένες υπηρεσίες, απαγορεύοντας σε κάποια συνδικάτα να συνεχίσουν τις κινητοποιήσεις. (ABC)

**Αθλητισμός**
*ΟΥΕΦΑ Γιουρόπα Λιγκ 2024–25
**Στο ποδόσφαιρο, η Τότεναμ Χότσπερ κατακτά το Γιουρόπα Λιγκ, το πρώτο της τρόπαιο από τον τελικό Λιγκ Καπ του 2008, νικώντας τη Μάντσεστερ Γιουνάιτεντ με 1–0 στον τελικό που διεξήχθη στο Σαν Μαμές του Μπιλμπάο, στην Ισπανία. (CNN)

## 22 Μαΐου
**Πόλεμος και επιθέσεις**
*Πόλεμος στη Γάζα, Ισραηλινός βομβαρδισμός της Λωρίδας της Γάζας
**Τουλάχιστον 80 Παλαιστίνιοι σκοτώνονται σε ισραηλινές επιθέσεις σε όλη τη Λωρίδα της Γάζας. (Al Jazeera)

**Καταστροφές και δυστυχήματα**
*Έξι άνθρωποι θεωρούνται νεκροί (συμπεριλαμβανομένου του πρώην ντράμερ του συγκροτήματος Ο Διάβολος Φοράει Pranda), οκτώ άλλοι τραυματίζονται, περίπου 100 άτομα εκτοπίζονται και αναφέρεται ζημιά σε σπίτια και οχήματα όταν αεροσκάφος Cessna Citation II συνετρίβη κατά την προσέγγιση στο αεροδρόμιο Μοντγκόμερι-Γκιμπς στη στρατιωτική συνοικία Μέρφι Κάνιον του Σαν Ντιέγκο στην Καλιφόρνια των ΗΠΑ. (AP) (KNSD-TV)
*Τουλάχιστον τέσσερις άνθρωποι σκοτώνονται από μεγάλες πλημμύρες σε διάφορες περιοχές της Μεσοβορινής ακτής της Νέας Νότιας Ουαλίας, στην Αυστραλία. (Nine News Australia)

**Διεθνείς σχέσεις**
*Ο πρωθυπουργός του Ηνωμένου Βασιλείου Κιρ Στάρμερ υπογράφει συμφωνία για την επίσημη παραχώρηση κυριαρχίας του αμφισβητούμενου αρχιπελάγους Τσάγκος εξ ολοκλήρου στον Μαυρίκιο. Το Ηνωμένο Βασίλειο και οι Ηνωμένες Πολιτείες θα διατηρήσουν τον έλεγχο της Ναυτικής Βάσης Ντιέγκο Γκαρσία για 99 χρόνια ως μέρος της συμφωνίας. (BBC News)

**Νόμος και έγκλημα**
*Εισαγγελείς στη Σουηδία ανακοινώνουν ότι θα ασκήσουν δίωξη σε Σουηδό υπήκοο για "σοβαρά εγκλήματα πολέμου και τρομοκρατικά εγκλήματα που διαπράχθηκαν στη Μπααθική Συρία" για τη δολοφονία το 2015 του Ιορδανού πιλότου Μουάθ αλ-Κασάσμπεχ. (DW)

**Πολιτική και εκλογές**
*Γενικές εκλογές στις Φιλιππίνες 2025, Ανασχηματισμός κυβέρνησης Φιλιππίνων (2025)
**Ο πρόεδρος των Φιλιππίνων Μπονγκμπόνγκ Μάρκος προχωρά σε πλήρη ανασχηματισμό του υπουργικού συμβουλίου, ζητώντας από όλους τους υπουργούς να υποβάλουν παραίτηση μετά τα αποτελέσματα των ενδιάμεσων εκλογών. (Rappler) (Reuters)

## 23 Μαΐου
**Πόλεμος και επιθέσεις**
*Σουδανικός εμφύλιος πόλεμος
***Μετά την κατάληψη του Ομντουρμάν και την επακόλουθη λήξη της μάχης του Χαρτούμ, οι Σουδανικές Ένοπλες Δυνάμεις εντοπίζουν έναν μαζικό τάφο με περίπου 465 πτώματα στην Ομντουρμάν. (The North Africa Post)
*Ρωσική εισβολή στην Ουκρανία
**Η Ρωσία και η Ουκρανία ξεκινούν τη μεγαλύτερη ανταλλαγή αιχμαλώτων από την έναρξη του πολέμου τον Φεβρουάριο του 2022, με διάρκεια τριών ημερών και 1.000 αιχμαλώτους από κάθε πλευρά. (NPR) (CNN)

**Οικονομία και επιχειρήσεις**
*Σχέσεις Ηνωμένων Πολιτειών–Ευρωπαϊκής Ένωσης, Δασμοί στη δεύτερη διοίκηση Τραμπ
**Ο πρόεδρος των Ηνωμένων Πολιτειών Ντόναλντ Τραμπ ανακοινώνει την επιβολή 50% δασμών σε όλα τα αγαθά που εισάγονται από τις χώρες της Ευρωπαϊκής Ένωσης από την 1η Ιουνίου. Ως αποτέλεσμα, μεγάλα ευρωπαϊκά χρηματιστήρια όπως το γερμανικό DAX, το γαλλικό CAC 40 και το βρετανικό FTSE 100 καταγράφουν απώλειες. (DW)

**Νόμος και έγκλημα**
*Διαδηλώσεις στη Γεωργία (2024–2025)
**Δικαστήριο στη Γεωργία θέτει τον ηγέτη της αντιπολίτευσης Ζουράμπ Γιαπαρίτζε, επικεφαλής του μεγαλύτερου αντιπολιτευτικού σχηματισμού Συνασπισμός για Αλλαγή, σε προφυλάκιση μετά από τις κινητοποιήσεις κατά της κυβέρνησης και του κυβερνώντος κόμματος Γεωργιανό Όνειρο. (DW)
*Αρχές από τον Καναδά, τη Δανία, τη Γαλλία, τη Γερμανία, την Ολλανδία, το Ηνωμένο Βασίλειο και τις ΗΠΑ ανακοινώνουν κοινή επιχείρηση κατά κακόβουλου λογισμικού παγκοσμίως, καταστρέφοντας πάνω από 300 διακομιστές, εξουδετερώνοντας 650 ονόματα τομέων και κατάσχοντας πάνω από {3,5 εκατ. ευρώ (3,9 εκατ. δολάρια ΗΠΑ) σε κρυπτονόμισμα. (DW)
*Σημειώνεται επίθεση με μαχαίρι στον κεντρικό σταθμό του Αμβούργου στη Γερμανία, με 12 τραυματίες, εκ των οποίων τρεις σοβαρά. Μία γυναίκα συνελήφθη στο σημείο. (Tagesschau)

## 24 Μαΐου
**Πόλεμος και επιθέσεις**
*Πόλεμος στη Λωρίδα της Γάζας
**Τουλάχιστον 79 Παλαιστίνιοι σκοτώνονται από Ισραηλινές αεροπορικές επιδρομές στη Λωρίδα της Γάζας, συμπεριλαμβανομένων εννέα από τα δέκα παιδιά ενός γιατρού. (AP)

**Διεθνείς σχέσεις**
*Οι οικογένειες Ιαπώνων πολιτών που απήχθησαν πριν από δεκαετίες από τη Βόρεια Κορέα πραγματοποιούν συγκέντρωση στο Τόκιο ζητώντας από τον Κιμ Γιονγκ Ουν να επιστρέψει τους συγγενείς τους στην Ιαπωνία. Ο πρωθυπουργός Σιγκέρου Ισίμπα παρευρέθηκε και υποσχέθηκε να συνομιλήσει με τον Κιμ και να "ξεπεράσει τα εμπόδια με κάθε μέσο" χρησιμοποιώντας διάφορους διαύλους για την επίλυση του ζητήματος. (''The Mainichi'')

**Νόμος και έγκλημα**
*Πραγματοποιείται διακοπή ρεύματος κατά τη διάρκεια του Φεστιβάλ Καννών 2025. Η γαλλική αστυνομία αποδίδει αργότερα την ευθύνη σε ύποπτη εμπρηστική ενέργεια. (AP)

**Πολιτική και εκλογές**
*Ο Ντανιέλ Νομπόα ορκίζεται για δεύτερη συνεχόμενη θητεία ως πρόεδρος του Ισημερινού. (''Infobae'')

**Αθλητισμός**
*Στο ποδόσφαιρο γυναικών, η Άρσεναλ κατακτά το ΟΥΕΦΑ Τσάμπιονς Λιγκ γυναικών για δεύτερη φορά, νικώντας την Μπαρτσελόνα με 1–0 στον|τελικό που διεξήχθη στο Γήπεδο Ζοζέ Αλβαλάντε στη Λισαβόνα της Πορτογαλίας. (BBC)

## 25 Μαΐου
**Πόλεμος και επιθέσεις**
*Ρωσική εισβολή στην Ουκρανία
**Οι ρωσικές δυνάμεις εξαπολύουν τη μεγαλύτερη αεροπορική επίθεση στην Ουκρανία, περιλαμβανομένης της πρωτεύουσας Κίεβο, από την έναρξη του πολέμου, σκοτώνοντας τουλάχιστον 14 ανθρώπους και τραυματίζοντας δεκάδες ακόμη. Τουλάχιστον 298 ιρανικά μη επανδρωμένα αεροσκάφη Shahed και 69 πύραυλοι εκτοξεύονται κατά ουκρανικών πόλεων στη διάρκεια της νυχτερινής επίθεσης. (Reuters) (BBC News)

**Καταστροφές και δυστυχήματα**
*Δέκα άνθρωποι σκοτώνονται, μεταξύ αυτών φοιτητές και καθηγητές του Πανεπιστημίου Χούμπολντ, και έντεκα ακόμη τραυματίζονται σε τροχαίο δυστύχημα κοντά στην Αρμενία της Κολομβίας, όταν λεωφορείο χάνει τον έλεγχο και προσκρούει σε προστατευτικό κιγκλίδωμα. (WBBM-TV) (''Daily Sabah'')
*Πέντε άνθρωποι βρίσκονται νεκροί κοντά στο χιονοδρομικό κέντρο του Ζερμάτ στην Ελβετία, έπειτα από χιονοστιβάδα. (Reuters)

**Πολιτική και εκλογές**
*Γενικές εκλογές στο Σουρινάμ 2025
**Οι πολίτες του Σουρινάμ ψηφίζουν για την εκλογή 51 εδρών της Εθνοσυνέλευσης. (''France 24'')
*Βουλευτικές εκλογές στη Βενεζουέλα 2025
**Οι βουλευτικές εκλογές στη Βενεζουέλα διεξάγονται εν μέσω αυξημένης κυβερνητικής καταστολής και μποϊκοτάζ της αντιπολίτευσης. (AP)
**Η κυβέρνηση της Βενεζουέλας διεξάγει εκλογές στην περιοχή Εσεκίμπο της Γουιάνας, την οποία διεκδικεί ως δική της. Ο πρόεδρος Ιρφάαν Αλί προειδοποιεί για "συνέπειες" σε περίπτωση περαιτέρω ενεργειών από πλευράς Βενεζουέλας, καθώς ο αρχηγός του στρατού της Γουιάνας Ομάρ Χαν επισκέπτεται παραμεθόριες πόλεις για την ενίσχυση της στρατιωτικής παρουσίας. (''The New York Times'') (Stabroek News)

**Αθλητισμός**
*Ευρωλίγκα 2024–25
**Στο μπάσκετ, η Ευρωλίγκα ολοκληρώνεται με τη Φενερμπαχτσέ να νικά τη Μονακό με 81–70 στον τελικό του Final Four. Ο Νάιτζελ Χέις-Ντέιβις αναδεικνύεται πολυτιμότερος παίκτης. (''Daily Sabah'')
*Στον μηχανοκίνητο αθλητισμό, ο τρεις φορές πρωταθλητής IndyCar Άλεξ Παλού από την Ισπανία κερδίζει τον 109ο αγώνα Ιντιανάπολις 500, δίνοντας στην ομάδα Chip Ganassi Racing την έκτη της νίκη στον θεσμό. (Fox News)
*Στο χόκεϊ επί πάγου, η εθνική ομάδα χόκεϊ επί πάγου των Ηνωμένων Πολιτειών νικά τη Σουηδία με 1–0 στην παράταση στον τελικό του Παγκοσμίου Πρωταθλήματος IIHF, κατακτώντας το πρώτο της χρυσό μετάλλιο σε παγκόσμιο πρωτάθλημα από το 1960. (NHL)

## 26 Μαΐου
**Πόλεμος και επιθέσεις**
*Ισραηλινός βομβαρδισμός της Λωρίδας της Γάζας
**Ισραηλινές επιθέσεις σκοτώνουν τουλάχιστον 52 Παλαιστινίους στη Λωρίδα της Γάζας, μεταξύ των οποίων 36 σε σχολείο που χρησιμοποιούνταν ως καταφύγιο. (BBC News)

**Καταστροφές και δυστυχήματα**
*Ένα όχημα πέφτει πάνω σε πλήθος οπαδών της Λίβερπουλ που πανηγύριζαν την κατάκτηση του τίτλου της Πρέμιερ Λιγκ 2024–25 στο κέντρο της πόλης του Λίβερπουλ στην Αγγλία. Τουλάχιστον 47 άτομα τραυματίζονται, εκ των οποίων τα 27 νοσηλεύονται, ενώ ένας ύποπτος συλλαμβάνεται από την αστυνομία του Μερσεϊσάιντ. (BBC News)

**Πολιτική και εκλογές**
*Προεδρικές εκλογές Ρουμανίας 2025
**Ο Νικουσόρ Νταν ορκίζεται νέος πρόεδρος της Ρουμανίας, μειώνοντας την πολιτική κρίση της χώρας. (Euronews)

**Αθλητισμός**
*Οι 20οί Αγώνες των Μικρών Κρατών της Ευρώπης εγκαινιάζονται στην Ανδόρρα λα Βέγια της Ανδόρρας. (Diari d'Andorra)

## 27 Μαΐου
**Καταστροφές και δυστυχήματα**
*Τουλάχιστον πέντε άνθρωποι σκοτώνονται, δεκαεννέα τραυματίζονται και έξι αγνοούνται έπειτα από έκρηξη σε εργοστάσιο χημικών στην Γκαομί της Σαντόνγκ, στην Κίνα. (Reuters)
*Δώδεκα άνθρωποι σκοτώνονται και ένα άτομο αγνοείται όταν ένα βυτιοφόρο καυσίμων συγκρούεται με βαν και φορτηγό κοντά στον ποταμό Σεμπακουέ, στον αυτοκινητόδρομο Χαράρε–Μπουλαουάγιο μεταξύ Κουέκβε και του ορυχείου Ννταράμα, στην επαρχία Μίντλαντς της Ζιμπάμπουε. (Bulawayo24 News) (ZimEye)

**Διεθνείς σχέσεις**
*Ο πρωθυπουργός της Μαλαισίας Ανουάρ Ιμπραήμ, προεδρεύων της ASEAN, ανακοινώνει ότι το Ανατολικό Τιμόρ θα ενταχθεί επίσημα ως το 11ο κράτος μέλος της ASEAN τον Οκτώβριο. (The Straits Times)
*Ο πρόεδρος της Αργεντινής Χαβιέρ Μιλέι επικυρώνει την αποχώρηση της Αργεντινής από τον Παγκόσμιο Οργανισμό Υγείας. (The Guardian)

**Πολιτική και εκλογές**
*Ο Κάρολος Γ΄, υπό την ιδιότητά του ως βασιλιά του Καναδά, επισκέπτεται τον Καναδά μαζί με τη βασίλισσα Καμίλα, κατόπιν σύστασης του πρωθυπουργού Μαρκ Κάρνεϊ. Διαβάζει επίσης τον Λόγο από τον Θρόνο, όντας ο πρώτος εν ενεργεία μονάρχης που το πράττει από το 1977. (NPR)

*Σαμοανές γενικές εκλογές 2025
**Η πρωθυπουργός της Σαμόα Φιαμέ Ναόμι Ματαάφα δηλώνει ότι θα διαλύσει το Κοινοβούλιο της Σαμόα και θα προχωρήσει σε πρόωρες εκλογές, αφού ηγείται κυβέρνησης μειοψηφίας από τον Ιανουάριο, όταν και αποβλήθηκε από το κόμμα της. (RNZ)

**Επιστήμη και τεχνολογία**
*Η πρώτη πτήση της SpaceX με ανακυκλωμένο πύραυλο Super Heavy αποτυγχάνει να επιτύχει τον στόχο της, ο οποίος είχε ήδη αποτύχει και στις πτήσεις 7 και 8, με αποτέλεσμα να χαθεί ο ανακτημένος προωθητήρας. (Reuters)

## 28 Μαΐου
**Πόλεμος και επιθέσεις**
*Ένας Καμποτζιανός στρατιώτης σκοτώνεται σε ανταλλαγή πυρών με έναν Ταϊλανδό στρατιώτη. Η Καμπότζη ανέφερε αρχικά ότι ο Ταϊλανδός στρατιώτης άνοιξε πυρ, αλλά η Ταϊλάνδη το αρνήθηκε, επικαλούμενη παρεξήγηση όταν ο Καμποτζιανός στρατιώτης πέρασε τα σύνορα κατά τη διάρκεια τακτικής επιχείρησης. (AP)
**Η πρωθυπουργός της Ταϊλάνδης Παετονγκτάρν Σιναουάτρα δήλωσε ότι μίλησε με τον πρωθυπουργό της Καμπότζης Χουν Μανέτ, και οι δύο συμφώνησαν να επιλύσουν την κρίση. (Bloomberg)
*Κρίση στην Ερυθρά Θάλασσα
**Το Ισραήλ αναφέρει ότι εξαπέλυσε αεροπορικές επιδρομές εναντίον στόχων σε περιοχές της Υεμένης υπό τον έλεγχο των Χούθι, καταστρέφοντας το τελευταίο επιχειρησιακό αεροσκάφος της Yemenia Airlines στο Διεθνές Αεροδρόμιο της Σανάα. (Reuters)

**Τέχνες και πολιτισμός**
*Η εν ενεργεία Miss Grand International, Ρέιτσελ Γκούπτα, παραιτείται από τον τίτλο της, επικαλούμενη «κακομεταχείριση και τοξικό περιβάλλον». Ταυτόχρονα, ο οργανισμός Miss Grand International ανακοινώνει την απομάκρυνσή της από τον τίτλο, επικαλούμενος αποτυχία εκπλήρωσης καθηκόντων και συμμετοχή σε εξωτερικά πρότζεκτ χωρίς έγκριση. (''Manila Bulletin'')
*Η Ναμίμπια τιμά την πρώτη Ημέρα Μνήμης Γενοκτονίας προς τιμή των ιθαγενών Χερέρο και Νάμα που υπέστησαν εθνική εκκαθάριση από τις αποικιακές δυνάμεις της Γερμανικής Νοτιοδυτικής Αφρικής, για λογαριασμό της Γερμανικής Αυτοκρατορίας. (AP)

**Καταστροφές και δυστυχήματα**
*Ένα σκάφος που μετέφερε πάνω από 100 μετανάστες ανατράπηκε κοντά στις ακτές του νησιού Ελ Ιέρο στα ισπανικά Κανάρια Νησιά. Τέσσερις γυναίκες και τρία κορίτσια εντοπίστηκαν πνιγμένα, ενώ ένα ιατρικό ελικόπτερο μετέφερε δύο ακόμη παιδιά σε κρίσιμη κατάσταση σε κοντινό νοσοκομείο. (AP)
*Τέσσερις άνθρωποι σκοτώνονται και προκαλούνται ζημιές έπειτα από συνωστισμό και πυροβολισμούς, όταν εκατοντάδες Παλαιστίνιοι εισέβαλαν σε αποθήκη τροφίμων του ΟΗΕ στη Γάζα της Παλαιστίνης, προσπαθώντας να προμηθευτούν τρόφιμα. (PBS News)

**Νόμος και έγκλημα**
*Πέντε άνθρωποι σκοτώθηκαν, συμπεριλαμβανομένου του δράστη, και άλλοι τέσσερις τραυματίστηκαν — ένας εκ των οποίων σοβαρά — όταν ένας μεθυσμένος 17χρονος εξαπέλυσε μαζική επίθεση με μαχαίρι και έπειτα έβαλε φωτιά και αυτοκτόνησε κατά τη διάρκεια ενός πάρτι γενεθλίων σε σπίτι στο Ιρκούτσκ της Ρωσίας. (The Moscow Times)

**Πολιτική και εκλογές**
*Αυστραλιανές ομοσπονδιακές εκλογές 2025
**Πολιτική και εκλογές**
*Το Εθνικό Κόμμα Αυστραλίας επανενώνεται με τον Συνασπισμό Φιλελευθέρων-Εθνικών της Αντιπολίτευσης μία εβδομάδα αφότου είχε μετακινηθεί στα ανεξάρτητα έδρανα. (The Guardian Australia)

**Αθλητισμός**
*Στο ποδόσφαιρο, η Τσέλσι νικά τη Ρεάλ Μπέτις με 4–1 στον τελικό του ΟΥΕΦΑ Τσάμπιονς Λιγκ 2025 στο Στάδιο Βρότσλαβ στο Βρότσλαβ της Πολωνίας, και γίνεται ο πρώτος σύλλογος που κατακτά και τα τέσσερα ενεργά μεγάλα τρόπαια της UEFA. (BBC Sport)
*Στο σούμο ο Ονοσάτο Νταΐκι προάγεται και γίνεται ο 75ος *[[yokozuna]]* στην ιστορία του αθλήματος. Ο Ονοσάτο έφτασε στον υψηλότερο βαθμό του *yokozuna* πιο γρήγορα από οποιονδήποτε άλλον στη σύγχρονη ιστορία του σούμο, με προαγωγή μετά από 13 τουρνουά, χωρίς να έχει σημειώσει ποτέ αρνητικό ρεκόρ. (Kyodo News)

## 29 Μαΐου
**Καταστροφές και δυστυχήματα**
**Τέσσερις άνθρωποι σκοτώνονται όταν ένα ναυτικό αεροσκάφος τύπου Lockheed P3-C Orion της Ναυτικής Δύναμης της Νότιας Κορέας συντρίβεται σε έναν λόφο στην Ποχάνγκ της Γκιεονσάνγκ, στη Νότια Κορέα. (Euronews)

**Υγεία και περιβάλλον**
*Εμφύλιος πόλεμος στο Σουδάν
**Το υπουργείο Υγείας της Πολιτείας του Χαρτούμ στο Σουδάν αναφέρει έξαρση χολέρας στην πολιτεία, με 2.119 κρούσματα και 242 θανάτους την τελευταία και τη φετινή εβδομάδα, συμπεριλαμβανομένων 70 τις τελευταίες δύο ημέρες. (News Central TV)

**Διεθνείς σχέσεις**
*Το Ισραήλ ανακοινώνει 22 νέους οικισμούς εποίκων στα κατεχόμενα παλαιστινιακά εδάφη της Δυτικής Όχθης, τη μεγαλύτερη επέκταση εδώ και δεκαετίες. (BBC News)

**Νόμος και εγκληματικότητα**
*Δικαστήριο στην Αργεντινή ακυρώνει τη συνεχιζόμενη δίκη του πρώην ιατρικού προσωπικού του Ντιέγκο Μαραντόνα, που κατηγορείται για ιατρική αμέλεια, μετά την απομάκρυνση ενός από τους δικαστές της υπόθεσης λόγω φερόμενης έλλειψης αμεροληψίας. (CNN)

**Πολιτική και εκλογές**
*Δεκάδες χιλιάδες άνθρωποι διαδηλώνουν στο Κατμαντού του Νεπάλ, ζητώντας την αποκατάσταση της μοναρχίας της χώρας και την ανακήρυξη του ινδουισμού ως κρατικής θρησκείας. Το Νεπάλ κατήργησε τη μοναρχία το 2008. (AP)
*Βουλευτικές εκλογές Πορτογαλίας 2025
**Το πορτογαλικό ακροδεξιό κόμμα Chega αναδεικνύεται σε κύρια κοινοβουλευτική αντιπολίτευση, καθώς είναι 2ο σε αριθμό εδρών στο κοινοβούλιο. (AP)
*Προεδρικές εκλογές στη Νότια Κορέα 2025
**Η πρόωρη ψηφοφορία ξεκινά στη Νότια Κορέα, από τις 6:00 π.μ. έως τις 6:00 μ.μ. τοπική ώρα (KST), σήμερα και αύριο, με καταγραφή ρεκόρ προσέλευσης. (''The Straits Times'')
*Ο Ίλον Μασκ ανακοινώνει μέσω X ότι θα αποχωρήσει από την εργασία του στην κυβέρνηση των ΗΠΑ, λόγω του ορίου για τους ειδικούς κυβερνητικούς υπαλλήλους. (Al Jazeera) (''The Independent'')

## 30 Μαΐου

**Πόλεμος και επιθέσεις**
*Συλλαμβάνονται εννέα φερόμενα μέλη του καρτέλ ναρκωτικών Los Metros από τις μεξικανικές αρχές επιβολής του νόμου ως ύποπτα για την απαγωγή και τη δολοφονία του μουσικού συγκροτήματος Grupo Fugitivo, το οποίο εξαφανίστηκε στη Ρεϊνόσα της Ταμαουλίπας. (Al Jazeera) (BBC)

**Καταστροφές και δυστυχήματα**
*Ο αριθμός των νεκρών από τις σφοδρές πλημμύρες που έπληξαν την εμπορική πόλη Μόκουα στην πολιτεία του Νίγηρα της Νιγηρίας, την Τετάρτη, αυξάνεται σε τουλάχιστον 115. Χιλιάδες σπίτια έχουν καταστραφεί και ένα φράγμα κατέρρευσε. (Al Jazeera) (Agence France-Presse)
*Τουλάχιστον δέκα άνθρωποι σκοτώνονται, μια ντουζίνα άλλοι τραυματίζονται – έξι από αυτούς σοβαρά – και έξι αγνοούνται, όταν ένα λατομείο πέτρας καταρρέει στην Σιρεμπόν στην Δυτική Ιάβα της Ινδονησίας. (CTV News)

## 31 Μαΐου
**Πόλεμος και επιθέσεις**
*Σε μια επίθεση την αυγή, οι ένοπλες δυνάμεις της Πούντλαντ, με την υποστήριξη αμερικανικών αεροπορικών επιδρομών και διεθνείς συμμάχους, καταλαμβάνουν την Κοιλάδα Μιραάλε, το μεγαλύτερο προπύργιο του ISIS στην περιφέρεια Μπάρι και κόμβο μαχητών για σχεδόν μια δεκαετία, με πηγάδια νερού, καλλιεργήσιμη γη και οχυρωμένες θέσεις. Οι μαχητές του ISIS υποχωρούν στο Σάντοου, κοντά στο Μπααλάδε, όπου σταθμεύουν άλλες μονάδες. (Hiiraan Online) (Garowe Online) (Horseed Media)

**Οικονομία και επιχειρήσεις**
*Χιλιάδες διαδηλώνουν στη Σόφια και σε άλλες μεγάλες πόλεις της Βουλγαρίας κατά των σχεδίων της κυβέρνησης για την υιοθέτηση του ευρώ, απαιτώντας τη διεξαγωγή δημοψηφίσματος για το νέο νόμισμα, ενόψει της αναμενόμενης έγκρισης για ένταξη στη ευρωζώνη. (AP)

**Καταστροφές και δυστυχήματα**
*Κατολισθήσεις και ξαφνικές πλημμύρες που προκλήθηκαν από ημέρες σφοδρών μουσωνικών βροχοπτώσεων στη βορειοανατολική Ινδία σκοτώνουν τουλάχιστον 22 άτομα. (AP)
*Δύο άτομα σκοτώνονται όταν ένα Beechcraft Bonanza συντρίβεται σε κατοικημένο κτήριο στο Κόρσενμπροϊχ, στη Βόρεια Ρηνανία-Βεστφαλία της Γερμανίας. (CTV News) (Aviation Safety Network)
*Δεκατρία άτομα τραυματίζονται, εκ των οποίων ένα σοβαρά, όταν ένας 93χρονος άνδρας αρρωσταίνει και πέφτει με το αυτοκίνητό του σε υπαίθρια ταβέρνα στη Ναρμπόν στην Οξιτανία της Γαλλίας. (Midi Libre)

**Νόμος και εγκληματικότητα**
*Μετανάστευση στην Ελλάδα
**Ο υπουργός μετανάστευσης της Ελλάδας Μάκης Βορίδης ανακοινώνει το τέλος των προγραμμάτων μαζικής νομιμοποίησης μεταναστών. Οι μετανάστες με απορριφθείσες αιτήσεις ασύλου θα αντιμετωπίζουν ποινές φυλάκισης τουλάχιστον δύο ετών, με δυνατότητα μετατροπής της ποινής σε απέλαση. (AP)
*Είκοσι ένα άτομα μεταφέρονται στο νοσοκομείο έπειτα από επίθεση εμπρησμού όταν άνδρας, θυμωμένος με την έκβαση του διαζυγίου του, βάζει φωτιά στα ρούχα του και σε δοχείο καυσίμων με αναπτήρα στη Γραμμή 5 του Μετρό της Σεούλ, προκαλώντας την εκκένωση πάνω από 400 επιβατών και προσωρινή αναστολή των δρομολογίων. Ο ύποπτος συνελήφθη κοντά στον Σταθμό Γιεουϊνάρου στη Σεούλ της Νότιας Κορέας. (Yonhap News Agency) (Yonhap News Agency 2)

**Πολιτική και εκλογές**
*Ο Ντέιβιντ Σέιμουρ διαδέχεται τον Γουίνστον Πίτερς ως αντιπρόεδρος της Κυβέρνησης της Νέας Ζηλανδίας, σύμφωνα με τη συμφωνία συνασπισμού μεταξύ του Εθνικού Κόμματος, του NZ First και του ACT. (''Newstalk ZB'')
*Ο Ζοζέπ Λουίς Σεράνο Πεντινάτ ορκίζεται ως νέος συνηγεμόνας της Ανδόρρας και Επίσκοπος της Ουρζέλ μετά την αποδοχή της παραίτησης του Ζοάν Ενρίκ Βίβες Σισίλια από το Βατικανό λόγω ορίου ηλικίας. (''El Periòdic d'Andorra'')

**Αθλητισμός**
*ΟΥΕΦΑ Τσάμπιονς Λιγκ 2024–25
**Στο ποδόσφαιρο, ο γαλλικός σύλλογος Παρί Σεν Ζερμέν νικά τον ιταλικό σύλλογο Ίντερ Μιλάνου με 5–0 στον τελικό, κατακτώντας τον πρώτο του τίτλο στο UEFA Champions League.(ESPN) (France24)

05